Corrin gikk på den romersk-katolske Woldingham School i Surrey, en internatskole for jenter hvor hen utviklet en interesse for skuespill og sang. Hen tok et friår, og deltok på et Shakespeare-kurs ved London Academy of Music and Dramatic Art og meldte seg frivillig som lærer ved en skole i Knysna i Sør-Afrika. Hen studerte drama ved University of Bristol, men dro for å studere utdanning, engelsk, drama og kunst ved St John's College, Cambridge fra 2015 til 2018.